
ŠIAULIŲ MIESTO SAVIVALDYBĖS ADMINISTRACIJOS
KULTŪROS SKYRIUS


SPRENDIMO „ DĖL ŠIAULIŲ MIESTO SAVIVALDYBĖS REPREZENTACINIŲ RENGINIŲ 2024–2026 METŲ SĄRAŠO PATVIRTINIMO“ PROJEKTO
AIŠKINAMASIS RAŠTAS


2023 m. spalio 23 d.
Šiauliai


Sprendimo projekto tikslas – patvirtinti 2024–2026 m. Šiaulių miesto savivaldybės reprezentacinių renginių sąrašą, kuris leis užtikrinti miesto įvaizdžiui svarbių Šiaulių miesto renginių tęstinumą, jų ilgalaikiškumą, dalinį finansavimą, skatinti naujų idėjų, raiškos formų atsiradimą ir raidą.

Vadovaujantis Šiaulių miesto savivaldybės reprezentacinio renginio statuso suteikimo ir jo dalinio finansavimo tvarkos aprašu, patvirtintu Šiaulių miesto savivaldybės tarybos 2023 m. kovo  30 d. sprendimu Nr. T-159 „Dėl Šiaulių miesto savivaldybės reprezentacinio renginio statuso suteikimo ir jo dalinio finansavimo tvarkos aprašo patvirtinimo“ ir Šiaulių miesto savivaldybės reprezentacinio renginio statuso suteikimo ir jo dalinio finansavimo konkurso nuostatais, patvirtintais Šiaulių miesto savivaldybės mero 2023 m. balandžio 4 d. potvarkiu Nr. M-133 „Dėl Šiaulių miesto savivaldybės reprezentacinio renginio statuso suteikimo ir jo dalinio finansavimo konkurso nuostatų ir sutarties formos patvirtinimo“ buvo skelbiamas konkursas. Iš viso gautos 28 paraiškos: švietimo srities - 6, kultūros srities – 11, sporto srities – 11. 
Konkursui pateiktas paraiškas analizavo ir vertino Švietimo, Kultūros ir Sporto tarybos (toliau – Tarybos) pagal Šiaulių miesto savivaldybės mero potvarkiu patvirtintus vertinimo kriterijus ir rekomendacijas teikė Savivaldybės administracijos mero potvarkiu sudarytai Šiaulių miesto savivaldybės reprezentacinio  renginio statuso suteikimo, įtraukimo į sąrašą ir renginių dalinio finansavimo klausimams spręsti komisijai (toliau – Komisija). Po Tarybų ir Komisijos vertinimų į teikiamą sąrašą įtraukti švietimo srities – 6, kultūros srities – 8, sporto srities – 9 renginiai.
Sąrašo projektą Komisija teikia tvirtinti Savivaldybės tarybai.

Šio sprendimo projektu 2024-2026 m. laikotarpiui tvirtinamas Šiaulių miesto savivaldybės reprezentacinių renginių, kuriems bus užtikrinamas dalinis finansavimas iš Savivaldybės biudžeto lėšų, sąrašas.

Teigiamos. Numatoma ilgalaikė perspektyva: formuojamas Šiaulių miesto, kaip reikšmingo Šiaurės Lietuvos regiono švietimo, kultūros ir sporto centro su svarbiais miesto festivaliais ir renginiais, įvaizdis; didėja festivalių ir renginių dalyvių, lankytojų, klausytojų, žiūrovų skaičius; sudaromos sąlygos verslo ir turizmo plėtotei. 
Patvirtinus Šiaulių miesto savivaldybės reprezentacinių renginių 2024-2026 m.  sąrašą bus užtikrintas miesto įvaizdžiui svarbių renginių tęstinumas ir dalinis finansavimas iš Šiaulių miesto savivaldybės biudžeto lėšų. Sudarytos sąlygos vykdytojams sėkmingai planuoti ir organizuoti renginius. 
Neigiamų pasekmių nenumatyta.

Nėra.

Sprendimui įgyvendinti papildomų teisės aktų nereikia.
Sprendimui įgyvendinti reikalingos lėšos.
Šio sprendimo įgyvendinimui lėšos numatomos Švietimo, Kultūros ir Sporto plėtros programų priemonėse. 

Neatliekamas.
Sprendimo projektą parengė Šiaulių miesto savivaldybės administracijos Švietimo, Kultūros ir Sporto skyriai. Tiesioginis rengėjas – Kultūros skyriaus vyriausioji specialistė Žydronė Tamutienė, tel. (8 41)  59 62 24. Sprendimo projekto iniciatorius – Švietimo, Kultūros ir Sporto skyriai.

Neatliekamas.

Vedėja                                                           	Daina Kinčinaitienė



